**21 կամուրջ** (անգլ.՝ 21 Bridges), ռեժիսոր Բրայան Քըրքի ամերիկյան թրիլլերը։ Գլխավոր դերերում հանդես են գալիս Չեդվիկ Բոուզմանը և Սիեննա Միլլերը։ Ֆիլմը սկզբում կոչվում էր «17 կամուրջ»։ Նկարահանումները տեղի են ունեցել ինչպես Նյու-Յորքում, այնպես էլ Ֆիլադելֆիայում։ Ֆիլմի պրեմիերան ԱՄՆ-ում տեղի է ունեցել 2019 թվականի նոյեմբերի 22-ին։

Սյուժե
------

Դետեկտիվ Անդրե Դևիսը հայտնի է որպես ոստիկաններին սպանողների որսորդ։ Նրա հաշվին արդեն ութ գնդկահարված հանցագործ կա։ Մի օր՝ կեսգիշերին, Անդրեին կանչում են աշխատանքի․ Բրուքլինում խանութի կողոպուտի ժամանակ սպանվել էր յոթ ոստիկան և խանութի տերը։ 8-րդ վիրավոր ոստիկանը 85-րդ տեղամասում բնակվող մի կին էր։ Նրա գործընկերները փորձում են վրեժ լուծել։ Փողոցային տեսախցիկների շնորհիվ ՀԴԲ-ի գործակալներն արագ հայտնաբերում են ավտոմեքենայի հետքը։ Տեսախցիկների արձանագրած տեսանյութում ավտոմեքենան մեծ արագությամբ շարժվում էր Մանհեթեն տանող կամրջով։ Նյու Յորքի ոստիկանությունը որոշում է փակել կղզուց դուրս եկող բոլոր ճանապարհները։

Այդ ժամանակ զննում էին դեպքի վայրը։ Խանութի նկուղում ոստիկանները գտնում են թմրանյութերի պահեստ։ Հանցագործները 300 կգ-ից վերցրել էին միայն 50կգ-ը։ Անդրեն սկսում է հասկանալ, որ սպանված ոստիկանները կոռումպացված են եղել։ Մարդասպանների ձեռագիրը և ավտոմատ զենքերը վկայում էին, որ հանցագործները նախկին զինվորականներ են եղել։ Ավտոհամարանիշների շնորհիվ Անդրեն պարզում է երկու վետերանների անունները։ Մեկն արդեն մահացել էր, իսկ մյուսը կենդանի էր վերադարձել պատերազմից։ Զոհված զինվորականն ուներ կրտսեր եղբայր։ Նա դեռ չէր հասցրել դաժանություն ձեռք բերել։

Փախստականների հետքերով գնալիս ոստիկանությունը հեռացնում է ավելորդ վկաներին։ Անդրեն հասկանում է, որ դառնում է երկու հանցախմբերի պատերազմի մասնակից։ Փոխհրաձգության ժամանակ հանցախմբի ավագը լուրջ վնասվածք է ստանում։ Նա իր կրտսեր ընկերոջը հրամայում է գնալ դեպի հարավ։ Պայմանավորվելով հանդիպել Մայամիում՝ հանցագործները բաժանվում են 2 խմբի։

Թակարդի մեջ ընկած Ռեյ Ջեքսոնը մարտնչում է մինչև վերջին փամփուշտը։ Անդրեի փամփուշտները խլում են նրա կյանքը։ Երկրորդ հանցագործին հետապնդում է կին հետախույզ Ֆրենկի Բըրնսը։ Երիտասարդ հանցագործին հաջողվում է գերի վերցնել նրան, բայց Անդրե Դևիսը հարձակվում է նրա վրա, և վերջինս խուճապահար փախչում է՝ ազատ արձակելով աղջկան։ Թաքնվելով մետրոյում՝ նա վերջ ի վերջո որոշում է լքել քաղաքը։ Սակայն դետեկտիվ Դևիսը հասցնում է մտնել նույն գնացքի մեջ։ Տղամարդիկ հայտնվում են միևնույն վագոնում։ Զինվորականը որոշում է հանձնվել, սակայն անսպասելի կրակոցը խախտում է նրանց խաղաղ պայմանը։ Պարզվում է՝ Ֆրենկին նույնպես կարողացել էր մտնել գնացքի մեջ։ Մահանալով՝ հանցագործը Դևիսին է փոխանցում հանցախմբի գաղտնիքներ պարունակող կրիչը։

85-րդ տեղամասի կապիտանը վերադառնում է տուն։ Անդրեն ուզում է հարցաքննել նրան։ Խոսակցությանը խանգարում են կապիտանի զինված գործընկերները։ Կաշառակերները փորձում են սպանել կողմնակի սպային, բայց իրենք են մահանում։ Վերջում հայտնվում է Ֆրենկի Բըրնսը։ Անդրեն համոզում է նրան ցած դնել զենքը գոնե հանուն իր փոքր աղջկա, որը տանը սպասում է իրեն։ Ոստիկանը, ձերբակալելով Ֆրենկիին, իր ավտոմեքենայով Նյու Յորքյան կամուրջներից մեկով գնում է նախաճաշելու։

Դերերում
--------

| Դերասան | Դեր |
| --- | --- |
| Չեդվիկ Բոուզման | դետեկտիվ Անդրե Դևիս |
| Սիեննա Միլլեր | դետեկտիվ Ֆրենկի Բըրնս |
| Ջոնաթան Քիմբլ Սիմոնս | 85-րդ տեղամասի կապիտան |
| Ստեֆան Ջեյմս | Մայքլ Թրոխիլիո |
| Թեյլոր Կիտչ | Ռեյ Ջեքսոն, պատերազմի վետերան |
| Քիթ Դեյվիդ | Սպենսերի ոստիկանապետ |
| Ալեքսանդր Սիդիք | Ադի, հանցախմբի ֆինանսիստ |
| Լուիս Կանսելմի | Բուշ, հանցախմբի սկաուտ |
| Հերրի Քար | Հոուք, նարկոխմբի գլխավոր |
| Ջեմմի Նյուման | Լի, գողացված ավտոմեքենայի տեր |

Արձագանքներ
-----------

Ֆիլմը կինոքննադատների կողմից արժանացել է տարբեր արձագանքների։ «Rotten Tomatoes» կայքում ֆիլմի վարկանիշը 51% է, 124 գրախոսության 10-ից 5,38 բալի շնորհիվ։ Metacritic-ում ստացել է 100-ից 51 բալ։

Ծանոթագրություններ
------------------

1. 1 2  ČSFD (չեխերեն) — 2001.
2. ↑  Ben Pearson (2018 թ․ հուլիսի 11). «'Black Panther' Star Chadwick Boseman to Cross '17 Bridges' in Action Movie Produced By The Russo Brothers» (անգլերեն). /Film. Վերցված է 2019 թ․ մայիսի 1-ին.
3. ↑  Justin Kroll (2018 թ․ հոկտեմբերի 16). «Chadwick Boseman's '17 Bridges' Adds 'Deuce' Star Jamie Neumann (EXCLUSIVE)» (անգլերեն). Variety. Վերցված է 2019 թ․ մայիսի 1-ին.
4. ↑  Anthony D'Alessandro (2018 թ․ օգոստոսի 30). «Chadwick Boseman Action Thriller '17 Bridges' From Russo Brothers & STX Targets Summer 2019 Release» (անգլերեն). Deadline.com. Վերցված է 2019 թ․ մայիսի 1-ին.
5. ↑  Christopher Marc (2018 թ․ հուլիսի 18). «Chadwick Boseman's Cop Thriller '17 Bridges' Begins Filming September 24th In NYC and Philadelphia» (անգլերեն). GWW. Վերցված է 2019 թ․ մայիսի 1-ին.
6. ↑  ’21 Bridges’ Release Date Pushed to November, Giving Audiences Time to See the Previous 20 Bridge Movies First (Ստուգված է 30 Օգոստոսի 2019)
7. ↑  Kylie Hemmert (2018 թ․ հուլիսի 11). «Chadwick Boseman to Star in the Russo Brothers' 17 Bridges» (անգլերեն). ComingSoon.net. Վերցված է 2019 թ․ մայիսի 1-ին.
8. 1 2 3  Amanda N'Duka (2018 թ․ սեպտեմբերի 26). «Sienna Miller, J.K. Simmons & Taylor Kitsch Join Chadwick Boseman In STX Thriller '17 Bridges'» (անգլերեն). Deadline. Վերցված է 2019 թ․ մայիսի 1-ին.
9. ↑  Kylie Hemmert (2018 թ․ հոկտեմբերի 2). «Keith David Joins Chadwick Boseman in 17 Bridges» (անգլերեն). ComingSoon.net. Վերցված է 2019 թ․ մայիսի 1-ին.
10. ↑  Justin Kroll (2018 թ․ հոկտեմբերի 16). «Chadwick Boseman's '17 Bridges' Adds 'Deuce' Star Jamie Neumann (EXCLUSIVE)» (անգլերեն). Variety. Վերցված է 2019 թ․ մայիսի 1-ին.
11. ↑  21 Bridges (2019) — Rotten Tomatoes
12. ↑  21 Bridges (2019) — Metacritic

Արտաքին հղումներ
----------------

* Ֆիլմի ակնարկ և քննադատություն Ռոջեր Էբերտի կայքը